ตลท. จับ 7UP ติด “แคชบาลานซ์” มีผล 5 ม.ค.66
ตลท. ประกาศให้ 7UP เข้าข่ายมาตรการกำกับการซื้อขายระดับ 1 แคชบาลานซ์ เริ่ม 5-25 ม.ค.66 พร้อมแจง Trading Alert ไม่มีพัฒนาการใดที่ยังไม่เปิดเผย หลังราคาพุ่งแรง
ตลท. จับ 7UP ติด “แคชบาลานซ์” มีผล 5 ม.ค.66 พร้อมแจงไม่มีพัฒนาการใดที่ยังไม่เปิดเผย หลังราคาพุ่งแรง
4 ม.ค. 2566

ตลาดหลักทรัพย์แห่งประเทศไทย (ตลท.) ประกาศให้หลักทรัพย์บริษัท เซเว่น ยูทิลิตี้ส์ แอนด์ พาวเวอร์ จำกัด (มหาชน) หรือ 7UP เข้าข่ายมาตรการกำกับการซื้อขายระดับ 1 : ห้ามคำนวณวงเงินซื้อขาย และ Cash Balance เริ่มมีผลตั้งแต่วันที่ 5 ม.ค.66 สิ้นสุดวันที่ 25 ม.ค.66
นอกจากนี้ตามที่ตลาดหลักทรัพย์ฯ ได้มีการสอบถามถึงพัฒนาการใดๆที่อาจส่งผลต่อราคาหลักทรัพย์ 7UP เนื่องจากพบว่าสภาพการซื้อขายหลักทรัพย์เปลี่ยนแปลงไปอย่างมากจากวันก่อนหน้าเพื่อให้ผู้ถือหุ้นและหรือผู้ลงทุนได้มีข้อมูลในการประกอบการตัดสินใจลงทุนอย่างครบถ้วน ทั้งนี้บริษัทขอชี้แจงว่า บริษัทไม่มีเหตุการณ์พิเศษใดๆ เกิดขึ้น และไม่ทราบสาเหตุอื่นใดที่อาจส่งผลกระทบต่อการซื้อขาย
ด้านราคาหุ้น FVC ปิดตลาดวันนี้ (4 ม.ค.66) อยู่ที่ 0.86 บาท บวก 0.07 บาท หรือ 8.86% ราคาสูงสุดที่ 0.96 บาท ต่ำสุดที่ 0.85 บาท มูลค่าซื้อขาย 403.036 ล้านบาท